Държавен вестник, бр. 24, 2026 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  24
пълен или частичен отказ за признаване на 
действието на международната регистрация, 
в което се посочват всички констатирани 
нередовности, като на притежателя на меж­
дународната регистрация се предоставя дву­
месечен срок за отстраняването им. Срокът 
започва да тече от датата на изпращане на 
съобщението от Международното бюро на 
притежателя на международната регистрация.
(3) Когато в срока по ал. 2 притежателят 
на международната регистрация не отговори, 
съобщението за предварителен пълен или час­
тичен отказ се счита за решение по смисъла 
на чл. 46, ал. 4 или 5.
(4) Когато в срока по ал. 2 притежателят 
на международната регистрация отговори, но 
не отстрани нередовностите, се взема решение 
по чл. 46, ал. 4, съответно ал. 5, за прекратя­
ване на производството по международната 
регистрация по отношение на всички или 
част от стоките и/или услугите, за които се 
търси закрила.
(5) В случаите на частичен отказ за 
признаване действието на международната 
регистрация се извършва публикация по 
чл. 49, ал. 3 по отношение на стоките и/или 
услугите, за които са изпълнени изискванията 
на чл. 43, ал. 2.
Експертиза по същество
Чл. 107б. (1) В двумесечен срок от публи­
кацията по чл. 49, ал. 3 се извършва експер­
тиза за проверка на основанията за отказ по 
чл. 11. Когато международната регистрация 
се отнася до колективна или сертификатна 
марка, се проверяват и основанията по чл. 39, 
ал. 5, съответно по чл. 40, ал. 4.
(2) Когато има основание за отказ за приз­
наване на действието на международната 
регистрация за всички или за част от стоките 
и/или услугите, до Международното бюро се 
изпраща съобщение за предварителен пълен 
или частичен отказ, в което се посочват 
всички основания, като на притежателя на 
международната регистрация се предоставя 
двумесечен срок за отговор. Срокът започва да 
тече от датата на изпращане на съобщението 
от Международното бюро на притежателя на 
международната регистрация.
(3) Когато в срока по ал. 2 притежателят 
на международната регистрация не отговори, 
съобщението за предварителен отказ се счита 
за решение по смисъла на чл. 47, ал. 3.
(4) Когато в срока по ал. 2 притежателят 
на международната регистрация отговори, 
но не направи основателни възражения, не 
измени правилата за използване на колективна 
или сертификатна марка и/или не ограничи 
списъка на стоките и/или услугите, се взема 
решение по чл. 47, ал. 3 за пълен или час­
тичен отказ за признаване на действието на 
международната регистрация.
(5) Редът за разглеждане на международни 
регистрации на марки с посочване на Репуб­
лика България се определя с наредбата по 
чл. 42, ал. 5.
Опозиция
Чл. 107в. (1) Опозициите срещу признава­
нето на действието на международни регис­
трации на марки се разглеждат при условията 
и по реда на чл. 52 – 60.
(2) Редът за разглеждане на опозиции срещу 
признаване на действието на международни 
регистрации на марки с посочване на Репуб­
лика България се определя с наредбата по 
чл. 57, ал. 14.
Окончателно произнасяне по международна 
регистрация
Чл. 107г. (1) При липса на основания за 
отказ до Международното бюро се изпраща 
съобщение за признаване на действието на 
международната регистрация в сроковете, 
предвидени в чл. 5 от Протокола.
(2) Решенията съгласно чл. 107а, ал. 3 и 
4, чл. 107б, ал. 3 и 4, както и решенията по 
чл. 57, ал. 9 се обжалват при условията и по 
реда на чл. 69 – 79.
(3) Когато до Международното бюро е из­
пращано съобщение за предварителен пълен 
или частичен отказ, след влизане в сила на 
решенията по всички производства, до Меж­
дународното бюро се изпраща съобщение за 
пълно или частично признаване на действи­
ето на международната регистрация или за 
потвърждаване на отказа за признаване на 
действието.
Ограничения в списъка на стоките и/или 
услугите
Чл. 107д. (1) Ограничения в списъка на 
стоките и/или услугите на международна 
регистрация, по която Република България е 
посочена страна, се вписват в Международния 
регистър на марките от Международното бюро.
(2) Когато ограничението е в отговор на 
съобщение за предварителен отказ, притежате­
лят на международната регистрация изпраща 
искането за ограничение до Международното 
бюро в рамките на срока, посочен в съобще­
нието, като предоставя копие на Патентното 
ведомство.
Отмяна и заличаване
Чл. 107е. (1) Всяка международна регис­
трация с признато действие на територията 
на Република България може да бъде обект 
на искане за отмяна или заличаване, които 
се разглеждат при условията и по реда на 
чл. 69 – 79.
(2) Когато действието на международна 
регистрация на марка е изцяло или частично 
отменено или заличено с влязло в сила ре­
шение, до Международното бюро се изпраща 
съобщение.